รัฐบาลไทย-ข่าวทำเนียบรัฐบาล-"เกษตรฯ คลายทุกข์เกษตรกรช่วงวิกฤตภัยแล้ง ปูพรม 8 มาตรการรับมือแบบบูรณาการทั่วประเทศ
วันพุธที่ 12 กุมภาพันธ์ 2563
"เกษตรฯ คลายทุกข์เกษตรกรช่วงวิกฤตภัยแล้ง ปูพรม 8 มาตรการรับมือแบบบูรณาการทั่วประเทศ
"เกษตรฯ คลายทุกข์เกษตรกรช่วงวิกฤตภัยแล้ง ปูพรม 8 มาตรการรับมือแบบบูรณาการทั่วประเทศทั้งช่วยเหลือและส่งเสริมรายได้ เผยการจัดสรรน้ําฤดูแล้งปี 2562-2563 ตรงตามเป้า ที่ร้อยละ 51 ของแผนฯ พร้อมชี้สถานการณ์น้ําเค็มอยู่ในเกณฑ์ปกติ
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เปิดเผยว่า สถานการณ์น้ําในอ่างเก็บน้ําขนาดใหญ่และขนาดกลางทั่วประเทศ จํานวน 447 แห่ง ปัจจุบัน (11 ก.พ. 63) มีปริมาณน้ําในอ่างฯ รวมกัน43,428 ล้าน ลบ.ม. คิดเป็นร้อยละ 57 ของความจุอ่างฯ มีปริมาณน้ําใช้การได้ประมาณ 19,650 ล้าน ลบ.ม. หรือร้อยละ 38 ของปริมาณน้ําใช้การได้รวมกัน โดยการจัดสรรน้ําฤดูแล้งปี 2562 ทั้งประเทศ ล่าสุด (10 ก.พ. 63) มีการใช้น้ําไปแล้วประมาณ 9,086 ล้าน ลบ.ม. หรือคิดเป็นร้อยละ 51 ของแผนฯ เฉพาะลุ่มน้ําเจ้าพระยา มีการใช้น้ําไปแล้วประมาณ 2,600 ล้าน ลบ.ม. หรือคิดเป็นร้อยละ 65 ของแผนฯ
ทั้งนี้ ดร.ทวีศักดิ์ ธนเดโชพล รองอธิบดีกรมชลประทาน กล่าวเพิ่มเติมว่า เนื่องจากสถานการณ์น้ําในลุ่มน้ําเจ้าพระยามีปริมาณน้ําต้นทุนอยู่ในเกณฑ์ต่ํากว่าปกติกรมชลประทาน จึงได้ทําการผันน้ําบางส่วนจากแม่น้ําแม่กลองมายังแม่น้ําเจ้าพระยา เพื่อใช้ในการอุปโภค–บริโภค การรักษาระบบนิเวศ และผลักดันน้ําเค็ม โดยได้ขอความร่วมมือไปยังส่วนราชการในจังหวัดต่างๆ ที่มีสถานีสูบน้ํา งดสูบน้ําชั่วคราว และประชาสัมพันธ์ให้เกษตรกรผู้ใช้น้ําปฏิบัติตามมาตรการการบริหารจัดการน้ําลุ่มน้ําเจ้าพระยาในช่วงฤดูแล้ง ตามนโยบายของกระทรวงเกษตรและสหกรณ์อย่างเคร่งครัด ปัจจุบัน (11 ก.พ.63) สถานการณ์ค่าความเค็มในแม่น้ําเจ้าพระยา ที่สถานีสูบน้ําดิบสําแล จ.ปทุมธานี และสถานีท่าน้ํานนท์ จ.นนทบุรี อยู่ในเกณฑ์ปกติ (มาตรฐานเพื่อการผลิตน้ําประปาไม่เกิน 0.50 กรัมต่อลิตร) โดยประชาชนสามารถติดตามสถานการณ์การเตือนภัยของกรมอุตุนิยมวิทยา กรมชลประทาน กรมส่งเสริมการเกษตรอย่างใกล้ชิด ได้ที่www.TMD.go.th,www.RID.go.th, www.DOAE.go.th สําหรับพื้นที่จังหวัดฉะเชิงเทรา กรมชลประทาน ได้กําหนดแนวทางการแก้ไขปัญหาเรื่องคุณภาพน้ํา โดยการลําเลียงน้ําจากแม่น้ําเจ้าพระยา บริเวณเหนือสถานีสูบน้ําสําแล จ.ปทุมธานี ผ่านคลองรังสิตฯ คลองระบายน้ําที่ 13
ลงสู่คลองบางขนาก คลองนครเนื่องเขต และคลองพระองค์ไชยานุชิต จ.ฉะเชิงเทรา เพื่อเป็นการผันน้ําจากแม่น้ําเจ้าพระยามาสนับสนุนปริมาณน้ําดิบสําหรับการผลิตน้ําประปา เพื่อช่วยบรรเทาความเดือดร้อนของประชาชนในพื้นที่ จ.ฉะเชิงเทรา ด้วยเช่นกัน
ในช่วงวิกฤตภัยแล้ง ส่งผลให้หลายพื้นที่ไม่ได้เพาะปลูกพืช และทําให้เกษตรกรขาดรายได้ในช่วงฤดูแล้ง ประกอบกับบางพื้นที่มีความเสี่ยงขาดแคลนน้ํา และเกิดน้ําเค็มรุกพื้นที่พืชสวน โดยนายทวี มาสขาว รองอธิบดีกรมส่งเสริมการเกษตร เปิดเผยถึง 8 มาตรการช่วยเหลือเกษตรกรในสถานการณ์ฤดูแล้ง ปี 2562/63 ดังนี้ มาตรการที่ 1: การเฝ้าระวังน้ําเค็มรุกพื้นที่พืชสวน 9 จังหวัด ได้แก่ นครปฐม สมุทรสาคร กรุงเทพมหานคร นนทบุรี ปทุมธานี สมุทรปราการ สมุทรสงคราม ราชบุรี และฉะเชิงเทรา มาตรการที่ 2: การรณรงค์ประชาสัมพันธ์ “เกษตรร่วมใจรับมือภัยแล้ง ปี 2563” มาตรการที่ 3: โครงการบูรณาการกิจกรรมและความร่วมมือในพื้นที่เสี่ยงขาดแคลนน้ํานอกเขตชลประทานเพื่อส่งเสริมการสร้างรายได้แก่เกษตรกร มาตรการที่ 4: โครงการส่งเสริมการปลูกพืชหลากหลายฤดูนาปรัง ปี 2563 มาตรการที่ 5: โครงการส่งเสริมการปลูกพืชใช้น้ําน้อยเพื่อสร้างรายได้แก่เกษตรกร เช่น ข้าวโพดเลี้ยงสัตว์ และพืชตระกูลถั่ว มาตรการที่ 6: โครงการส่งเสริมการปลูกข้าวโพดเลี้ยงสัตว์หลังฤดูทํานาปี 2562/63 มาตรการที่ 7: การถ่ายทอดความรู้และการจัดวันสาธิตในพื้นที่ศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) มาตรการที่ 8: โครงการคลินิกเกษตรเคลื่อนที่
กระทรวงเกษตรและสหกรณ์ ขอความร่วมมือประชาชนและเกษตรกรดําเนินตามมาตรการแผนการจัดสรรน้ําอย่างเคร่งครัด และปรับเปลี่ยนพฤติกรรมการทําเกษตรในช่วงวิกฤตดังกล่าวตามมาตรการช่วยเหลือของกรมส่งเสริมการเกษตร โดยเกษตรกรสามารถติดต่อสอบถามเพื่อขอข้อมูล คําแนะนําสําหรับความช่วยเหลือได้ที่เกษตรตําบล เกษตรอําเภอ เกษตรจังหวัดในพื้นที่ของท่าน หรือทางเว็บไซต์ www.moac.go.th หรือ สายด่วน 1170
โดยการดําเนินการทั้งหมดนี้ มีเป้าหมายเพื่อช่วยเหลือและแก้ไขปัญหาให้กับเกษตรกร ตามนโยบายของ ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ และตามนโยบายรัฐบาล พลเอกประยุทธ์ จันทร์โอชา
กลุ่มโฆษกและวิเคราะห์ข่าว
กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871